‘বাকদেবী ঋগ্বেদের মাত্র একটি সূক্তের বিষয়ীভূত হইয়াছেন। দশম মণ্ডলস্থ ১২৫তম সূক্তের ঋষি তিনিই; মাত্র আটটি অনুবাক সম্বলিত এই সূক্তটিতে ‘শক্তি’র এমন এক সুনিপুণ চিত্র অঙ্কিত হইয়াছে যাহা আমাদের বিস্ময় ও শ্রদ্ধার উদ্রেক না করিয়া পারে না। গ্রীক দর্শনোক্ত ‘Logos’এর ন্যায় দেবী বাক্য বা শব্দের প্রতীক বলিয়া সাধারণতঃ বিবেচিত হইলেও আমার মনে হয় অম্ভৃণ ঋষির কন্যা বাক্ দেবতা কর্তৃক দৃষ্ট ত্রিষ্টুপ ও জগতী ছন্দে গ্রথিত এই অষ্টসংখ্যক অনুবাক সংযুক্ত মন্ত্রে বিশ্বনিয়ান্ত্রিকা শক্তির যে প্রকৃত রূপ বর্ণিত হইয়াছে, এত অল্প পরিসরে উহা অপেক্ষা উন্নততর উপায়ে উহার বর্ণনা দেওয়া যাইতে পারে না।’- (পঞ্চোপাসনা, পৃষ্ঠা-২২১-২৩)